בס"ד כ"ג תמוז תשפ"ו
אמר רבן שמעון בן גמליאל לא היו ימים טובים לישראל כחמשה עשר באב וכיום הכיפורים. 
תענית פרק ד' משנה ח'. 
לא פחות מארבע עשרה פעמים עשה הרבי סיום על מסכת תענית בהתוועדות חמישה עשר באב. הרבי אמר את דברי הרבי ממונקאטש בספרו שער יששכר. חמשה עשר באב בגיאמטרי' 928 כידוע מנהג ישראל שמחמשה עשר באב ואילך מברכים איש את רעהו בברכת כתיבה וחתימה טובה. כל זה אפשר למצוא בספר השיחות תנש"א חלק ב' עמוד 770.
הקשר בין חמשה עשר באב והשנה החדשה מרומז בפרשת נצבים שקוראים אותה תמיד לפני יום הדין. אתם נצבים היום אומר הזוהר הקדוש היום פירושו יומא אריכתא היום הארוך-ראש השנה. והפסוק מסיים מחוטב עציך עד שואב מימיך. כידוע אחד הדברים הנוגעים לחמשה עשר באב. זהו סוף זמן בדיקת העצים שהוכנו להשתמש בהם על המזבח בשביל הקרבנות. זאת אומרת שבמחמשה עשר באב היא ההתחלה לשנה החדשה על ידי הכנת העצים לבית המקדש לקרבנות של השנה. לכן הפסוק אומר מחוטב עציך. ועד מתי ההכנה לשנה החדשה לוקחת ? עד שואב מימיך עד סוף החגים, בהושענה רבה סוף חג הסוכות נידונים על המים כמו שהמשנה אומרת לנו במסכת ראש השנה פרק א' משנה ב' ובחג נידונין על המים כמו שכותב התפארת ישראל אם יהיו גשמי שנה כראוי או לא.
נוסף על בדיקת העצים שחל בט"ו באב הדבר הראשון שקרה בט"ו באב כלו מתי מדבר בשנה האחרונה במדבר. גם כן התבטלו שתי גזירות בקשר להגבלת הנישואין בין השבטים בט"ו באב. המשמרות שהועמדו בדרך לירושלים על ידי ירבעם בן נבט מלך ישראל בוטלו על ידי הושע בן אלה המלך האחרון של מלכי ישראל. הדבר האחרון שקרה בט"ו באב הרוגי ביתר הובאו לקבורה בט"ו באב.
לסיכום מחמשה עשר באב עד הושענא רבה מקבלים את הכח הנחוץ בגשמיות וברוחניות לשנת תשפ"ז הבאה עלינו לטובה ולברכה.

